11/07/2019 | Administración LocalMunicipal
Santiago de Compostela
Persoal
Modificación do Acordo Regulador do Concello de Santiago de Compostela

ANUNCIO A Xunta de Goberno do Concello de Santiago de Compostela, en sesión celebrada o día 24 de maio de 2019, adoptou os seguintes acordos: A modificación dos seguintes apartados do acordo regulador-convenio colectivo do persoal ao servizo do Concello de Santiago de Compostela de xeito que queden como segue: 1.-Modifícanse os capítulos III, IV, X, XII e disposición transitoria segunda, e engádese unha nova disposición oitava do seguinte xeito: CAPÍTULO III.–XORNADA DE TRABALLO E CALENDARIO LABORAL Art.3.5.–Xornadas de traballo especiais.3.5.1.–Definición b) Traballo en período festivo. Entenderase por traballo en período festivo o realizado no tempo que medie entre as 22 horas da véspera e as 22 horas de cada sábado, domingo ou festivo.3.5.2.–Compensación. O traballo en período nocturno compensarase ordinariamente mediante a redución da xornada ordinaria en 15 minutos por cada hora traballada no dito período, Para o persoal dos servizos da policía local e de extinción de incendios a compensación do traballo en período nocturno ten carácter económico, e xa está incluída no complemento específico, de acordo co establecido no capítulo XII deste acordo. Complementariamente, para o persoal da policía local que realiza traballo en xornada nocturna en quendas rotatorias de máis de 8 horas en días alternos, establécese unha compensación consistente nun coeficiente redutor da xornada dun 25%, de tal xeito que cada hora traballada en período nocturno será considerada como 1 hora e 15 minutos de traballo efectivo. A dita compensación producirase mediante o establecemento no calendario ordinario dós días hábiles de franqueo que correspondan por acumulación do tempo de compensación do traballo nocturno, no mesmo mes en que se realiza a quenda nocturna. Igualmente, para o persoal do servizo de extinción de incendios que realiza traballo en xornada nocturna en quendas rotatorias de máis de 8 horas cada cinco días, establécese unha compensación complementaria consistente nun coeficiente redutor da xornada dun 10%, de tal xeito que cada hora traballada en período nocturno será considerada como 1 hora e 6 minutos de traballo efectivo. A dita compensación producirase mediante o establecemento no calendario anual ordinario dós días hábiles de franqueo (ou fracción), correspondentes por acumulación do tempo de compensación do traballo nocturno. O traballo en período festivo compensarase ordinariamente mediante a redución da xornada ordinaria en 30 minutos por cada hora traballada no dito período. Para o persoal dos servizos da policía local e de extinción de incendios a compensación do traballo en período festivo ten carácter económico, e xa está incluída no complemento específico, de acordo co establecido no capítulo XII deste acordo. Art.3.6.–Servizos extraordinarios fóra da xornada laboral.4.–Compensación. a) A realización de traballos fóra da xornada ordinaria compensaranse preferentemente con horas libres, a razón de hora e media por cada hora extraordinaria traballada. As horas de compensación acumularanse preferentemente ata chegar a completar xornadas laborais enteiras. En todo caso, o persoal terá dereito a dispoñer dos días libres de compensación no prazo dos dous meses seguintes á data da realización. Cando os servizos extraordinarios se realicen en sábado, domingo, festivo ou horario nocturno compensaranse en todo caso con dúas horas por cada hora traballada; se concorren as dúas circunstancias (sábados, domingos ou festivas e nocturnas) a compensación será de dúas horas e media por cada hora traballada. CAPÍTULO IV.–VACACIÓNS, PERMISOS, LICENZAS E SITUACIÓNS ADMINISTRATIVAS Art.4.1.–Vacacións.3.–Para os efectos previstos neste artigo, para o persoal que se rexe polo calendario ordinario non se considerarán como hábiles os sábados, domingos e festivos. No calendario de vacacións do persoal da Policía Local e do Servizo de extinción de incendios consideraranse hábiles os que figuren como laborables no seu calendario específico. Art.4.2.–Calendarios de vacacións.9.–O persoal da Policía Local gozará das súas vacacións entre os meses de xullo e setembro. Cando se opte por gozar das vacacións en días hábiles soltos, terase en conta o establecido con carácter xeral na instrución municipal sobre vacacións, permisos e licenzas, para os efectos do número de 5 días mínimos acumulables. Nos calendarios anuais de vacacións, estas consideraranse sempre como xornada diúrna para os efectos do cómputo de días hábiles. Cando o persoal solicite voluntariamente as súas vacacións anuais ordinarias en días soltos estando adscrito á quenda da noite da Policía Local, non se permitirá en ningún caso a acumulación de máis de 5 días hábiles soltos cada ano. No caso de non poder gozar a totalidade das vacacións nos mencionados meses, os días restantes gozaranse fóra destes, compensándose a razón de 2 horas por cada día trasladado fóra do período preestablecido. Para os efectos desta compensación só se terá en conta o calendario de vacacións, non producindo efectos os cambios realizados entre o persoal afectado.10.–O persoal do Servizo de Extinción de Incendios disporá de 6 xornadas da súa quenda ordinaria de vacacións, sen prexuízo das que lle correspondan por antigüidade ao abeiro do establecido no presente capítulo. Distribuirán as súas vacacións preferentemente no período comprendido entre os meses de xullo, agosto e setembro, sen prexuízo de poder gozalas fóra dese período por pedimento do interesado e previa autorización. Cando por necesidades do servizo, sexa necesario o traslado do goce dos días de antigüidade fóra do período de preferencia, será de aplicación a compensación de dúas horas por cada día de vacacións por antigüidade (cada oito horas). ANEXO III.–CALENDARIOS ESPECÍFICOS Policía Local 1.–O calendario de franqueos elaborarase anualmente e será exposto nos taboleiros de anuncios antes do 30 de novembro de cada ano, atendendo aos principios e criterios establecidos no capitulo II do presente acordo, sen prexuízo das modificacións ás que puidese dar lugar calquera imprevisto, que será resolto logo da negociación cos representantes sindicais.2.–As quendas de mañá e tarde contarán con, cando menos, 10 días de franqueo cada mes, debendo totalizar 215 días de servizo en cómputo anual 3.–As quendas de noite realizaranse en xornadas, correspondéndolles a cada traballador/a o franqueo de catro días laborables ao mes, por aplicación do índice corrector de compensación do traballo nocturno establecido no artigo 3.5.2 deste Acordo, dos que polo menos un deberá coincidir en venres, sábado ou domingo.4.–O calendario de franqueos anuais determinará os días libres que correspondan individualmente a cada traballador, compensando os excesos de xornada que puidesen resultar da prestación alterna das quendas diaria e nocturna.5.–Os número de días de franqueo mensual para as quedas de mañá e tarde serán os seguintes: Xaneiro 11 días libres Febreiro 10 días libres Marzo 11 días libres Abril 11 días libres Maio 11 días libres Xuño 11 días libres Xullo 10 días libres Agosto 10 días libres Setembro 10 días libres Outubro 11 días libres Novembro 11 días libres Decembro 11 días libres Nos meses de xullo, agosto ou setembro engadirase un día de franqueo adicional a cada traballador/a do servizo, por compensación da xornada de verán. Servizo de extinción de incendios Establécense 5 quendas de servizos de 24 horas e vinte minutos ininterrompidas, cun tempo de solape entre quendas de 20 minutos. O horario de traballo será o transcorrido entre a chegada ao centro de traballo as 21.50 horas e a saída do mesmo ás 22.10 horas do día natural seguinte. A cada traballador correspóndelle a realización de 59 servizos anuais, deducida a compensación por aplicación do índice corrector do traballo nocturno establecido no artigo 3.5.2 deste Acordo. Co fin de non superar a xornada ordinaria anual establecida con carácter xeral, distribuiranse no calendario anual as xornadas libres que correspondan a cada traballador/a e quenda, dúas das cales será nos meses de xullo, agosto ou setembro, sen prexuízo das que corresponden por asuntos propios. Nos calendarios específicos de Policía Local e Bombeiros estarán compensadas a xornada de verán, os horarios extraordinarios do Apóstolo, Cinza e Antroido e o día patronal. CAPÍTULO X.–CARREIRA PROFESIONAL E AVALIACIÓN DO DESEMPEÑO Art.10.3.–A carreira horizontal.10.3.1.–Definición e réxime xurídico ordinario.1.–A carreira horizontal consiste na progresión de grao como recoñecemento á traxectoria e actuación profesional, á calidade dos traballos realizados, aos coñecementos adquiridos e ao resultado da avaliación do desempeño e á experiencia adquirida, sen necesidade de cambiar de posto de traballo.2.-Poderán acceder á promoción profesional por medio da carreira horizontal do Concello de Santiago de Compostela o persoal funcionario -de carreira e interino- e mailo persoal laboral –fixo, temporal e indefinidos non fixos-. 3.–As disposicións que figuran neste capítulo en relación coa avaliación do desempeño e carreira horizontal para o persoal ao servizo do Concello de Santiago, desenvolveranse a través da aprobación, polo órgano municipal competente, dun Regulamento de carreira profesional e avaliación do desempeño que as dote de eficacia ao abeiro do capítulo II do Título VI e disposición transitoria oitava.4 da lei 2/2015 de emprego público de Galicia, e terán os efectos previstos no artigo 20.5 do EBEP en relación coa esixencia de establecer sistemas obxectivos para a avaliación do desempeño.10.3.2.–Graduación da carreira horizontal.1.–A Carreira horizontal organízase en 5 graos para cada subgrupo ou grupo de clasificación profesional definidos no artigo 76 do EBEP. Grao inicial: Poderán solicitalo as persoas empregadas ao servizo do Concello de Santiago, incluidas no ámbito de aplicación, que cumpran os requisitos establecidos. Grao I: poderase acceder tras 5 anos de permanencia no grao inicial (+ avaliación favorable). Grao II (sénior): poderase acceder tras 5 anos de permanencia no grao I (+ avaliación favorable). Grao III (experto): poderase acceder tras 5 anos de permanencia no grao II (+ avaliación favorable). Grao IV (referente): poderase acceder tras 5 anos de permanencia no grao III (+ avaliación favorable). 2.–O persoal municipal (persoal funcionario e laboral) de novo ingreso comezarán a súa carreira profesional dende o grao inicial correspondente ao seu grupo ou subgrupo de clasificación, no que deben permanecer por un mínimo de 5 anos para poder optar aos graos superiores.3.–Sucesivamente, para poder facer efectiva a promoción profesional por medio da carreira horizontal aos graos I, II, III e IV, será necesaria a permanencia en servizo activo por un período mínimo de cinco anos no grao inmediatamente anterior ao grao ao que se opta, e o resultado positivo da avaliación do desempeño en cada exercicio en que esta sexa realizada.4.–Considérase tempo efectivo para cómputo de anos de permanencia nun determinado grao aqueles períodos de tempo desempeñados efectivamente na mesma categoría e especialidade, en situación de servizo activo ou ou en calquera outra situación administrativa que supoña reserva de praza.5.–O acceso aos diferentes graos recoñecidos na carreira farase sucesivamente ao longo da vida laboral, de forma que o acceso ao grao superior só será posibleacreditando o recoñecemento do grao inmediatamente inferior e tras un período de permanencia no mesmo, agás naqueles supostos excepcionais que se determinen regulamentariamente 6.–Sen prexuízo dos efectos de clasificación profesional ou retributivos, a promoción de postos horizontal non terá efectos xerárquicos nin funcionais, e a efectos prácticos significará que o persoal municipal continuará desempeñando as súas funcións na mesma unidade ou departamento no que estaba adscrito, mentres non exista mandato xerárquico ou funcional que indique outra cousa 7.–A carreira horizontal presenta as seguintes caracterisicas: a) Voluntaria. b) Personalizada. c) Progresiva. d) Avaliable. e) Transparente. f) Actualizable. g) Irreversible. h) Aberta. i) Homologable. J) Independente do posto de traballo que se ocupe. k) Orientada á prestación de servizos públicos. O acceso á carreira horizontal ten un carácter voluntario e ten un tratamento individualizado, de maneira que é cada profesional, previa solicitude e cumprimento dos requisitos oportunos, quen determine a súa progresión nos distintos graos que a configuran. Todo o exposto, sen prexuízo do disposto en relación coa asignación do grao mínimo inicial para o persoal de novo ingreso, e o disposto no réxime transitorio da carreira horizontal en relación coa asignación de graos persoais ao persoal ao servizo do Concello no momento da aprobación do presente acordo.8.–Logo de superar o tempo mínimo de permanencia no grao correspondente, o ascenso da persoa traballadora a un determinado grao superior poderá producirse a instancia do/a interesado/a, logo de superar con éxito un proceso de avaliación do desempeño previamente definido para cada grao. Art.10.3.3.–Efectos da carreira horizontal.1.–O recoñecemento de graos de carreira outorgará ao persoal municipal entre outros os seguintes dereitos: a) Á súa constancia para os efectos do currículo. b) A facer constar publicamente o grado de desenvolvemento que teñan acadado. c) A acceder ao grao superior sempre que se acrediten os demais requisitos esixidos. d) Á percepción do complemento de carreira, nos termos establecidos no acordo polo que se establecereon as bases do réxime ordinario e extraordinario de carreira profesiona no ámbito do persoal do Concello de Santiago de Compostela e no Regulamento de carreira profesional e avaliación do desempeño do Concello, nas contías establecidas para cada grao. e) Aqueles previstos nas disposicións de desenvolvemento da normativa de emprego público de Galicia.2.–Contía do complemento de carreira. O grao inicial non terá aparellada retribución. Os graos I a IV recoñecidos retribuirase mediante o complemento de carreira, que será adicional aos conceptos retributivos existentes actualmente, establecido como retribución complementaria de carácter fixo para o correspondente grupo, corpo, escala ou especialidade e cuxo aboamento efectivo queda condicionado ás efectivas dispoñibilidades orzamentarias de cada exercicio económico, con respecto dos límites aos incrementos de masa salarial establecidos polas correspondentes Leis xerais de orzamentos do Estao así como os establecidos pola normativa vixente en materia de distribución de créditos por conceptos económicos. As contías anuais que se perciban por este complemento devengaranse en 12 mensualidades e serán as seguintes, por cada grao e para cada grupo: Este complemento percibirase en todo caso na situación de servizo activo no correspondente corpo, escala ou especialidade e durante o desempeño dos postos. Estas contías serán actualizadas anualmente coa porcentaxe de incremento que establezan as sucesivas leis de orzamentos do Estado para a retribución do persoal ao servizo das Administracións Públicas.10.3.4.–Réxime transitorio e excepcional de recoñecemento de graos de carreira horizontal. Ao abeiro do establecido no número 4 da Disposición transitoria oitava, da Lei 2/2015, do 19 de abril, do emprego público de Galicia, na súa redacción dada polo artigo 6. Dezaoito da Lei 3/2018 da Lei de Medidas Fiscais e Administrativas, mentres non se implante o sistema de carreira profesional establecido no artigo 77 da dita Lei 2/2015, mediante a aprobación polo Pleno da Corporación Municipal do Regulamento de carreira e avaliación do desempeño do persoal ao servizo do Concello de Santiago de Compostela, establécese un sistema transitorio de recoñecemento da progresión na carreira administrativa, complementario do grao persoal previsto na dita disposición, que permita ao persoal que no momento da aprobación deste acordo presta servizos no Concello de Santiago de Compostela, progresar de maneira voluntaria e individualizada no sistema de carreira e que promova a súa actualización e o perfeccionamento da súa cualificación profesional. Poderá participar neste réxime extraordinario, nos termos que determine o regulamento o persoal funcionario de carreira ou laboral fixo, así como as persoas funcionarias interinas ou laborais indefinidas non fixas ou temporais que cumpra os seguintes requisitos: a) Estar en situación de servizo activo (ou en calquera outra situación administrativa que supoña reserva de praza) b) Ter a condición de persoa empregada do Concello de Santiago, incluída no ámbito de aplicación, no momento da aprobación do acordo polo Pleno da Corporación Municipal, e cunha antigüidade recoñecida ou servizos prestados acumulados de cando menos 5 anos no corpo, escala, especialidade ou categoría profesional dende a que solicita o grao no día de publicación da convocatoria de solicitude do grao. c) Cumprir algún dos criterios de avaliación establecidos no apartado tres da sección do acordo de bases que prevé o réxime transitorio e excepcional de recoñecemento de graos de carreira horizontal. UN.–Encadramento excepcional nos distintos graos de carreira horizontal.1.–Recoñecemento do grao inicial. Para os efectos da aplicación do réxime transitorio e excepcional de carreira horizontal daquelas persoas empregadas do Concello de Santiago de Compostela, o Concello fará pública unha convocatoria con carácter excepcional para posibilitar o recoñecemento do grao inicial do persoal que posúa a condición de funcionarios de carreira ou laborais fixos, así como as persoas funcionarias interinas ou laborais indefinidas non fixas ou temporais, que acumulen polo menos cinco anos de servizos prestados no mesmo grupo, corpo, escala, especialidade ou categoría profesional dende a que se solicita o grao, no día de publicación da convocatoria. Este persoal poderá participar no proceso de solicitude do grao inicial de carreira, e recoñeceráselle se cumpre os requisitos esixidos na convocatoria, sempre que na data de remate do prazo establecido manteñan unha relación laboral ou interina co Concello de Santiago. A resolución sobre o encadramento no grao inicial das persoas que así o soliciten, farase pública mediante resolución da Xunta de Goberno, no prazo máximo dun mes dende a publicación da convocatoria.2.–Recoñecemento do grao I. O Concello publicará unha convocatoria extraordinaria de encadramento transitorio para o acceso ao grao I, daquelas persoas empregadas do Concello de Santiago, que acrediten o recoñecemento do grao inicial, de acordo co procedemento definido no apartado anterior. Dito grao será recoñecido, con efectos dende a resolución da convocatoria correspondente, ao persoal incluído no ámbito de aplicación deste réxime extraordinario, e que cumpra os seguintes requisitos: a) Estar en situación de servizo activo (ou en calquera outra situación administrativa que supoña reserva de praza), b) Ter a condición de persoa empregada do Concello de Santiago, incluída no ámbito de aplicación, no momento da aprobación deste acordo polo Pleno da Corporación Municipal, e cunha antigüidade recoñecida ou servizos prestados acumulados de cando menos 5 anos no corpo, escala, especialidade ou categoría profesional dende a que solicita o grao no día de publicación da convocatoria de solicitude do grao. c) Cumprir algún dos criterios de avaliación establecidos no apartado deste acordo “Criterios xerais de avaliación do réxime transitorio e excepcional de encadramento” 3.–Recoñecemento do grao II. No primeiro semestre do ano 2021 o Concello publicará a convocatoria para que, aquelas persoas empregadas municipais, incluídas no ámbito de aplicación, que teñan recoñecido o grao I a través deste réxime transitorio e excepcional, poidan solicitar o encadramento no grao II. Dito grao será recoñecido con efectividade do 1 de Xaneiro de 2022 ao persoal incluído no ámbito de aplicación deste réxime extraordinario e que cumpra os seguintes requisitos: a) Estar en situación de servizo activo (ou en calquera outra situación administrativa que supoña reserva de praza), b) Ter a condición de persoa empregada do Concello de Santiago, no momento da aprobación deste acordo polo Pleno da Corporación Municipal, e cunha antigüidade recoñecida ou servizos prestados acumulados de cando menos dez anos no corpo, escala, especialidade ou categoría profesional dende a que solicita o grao no día de publicación da convocatoria de solicitude do grao. c) Cumprir algún dos criterios de avaliación establecidos no apartado deste acordo “Criterios xerais de avaliación do réxime transitorio e excepcional de encadramento” Para os efectos de computar o período de permanencia tomarase en consideración o tempo transcorrido en situación de servizo activo en calquera outra administración, ou en calquera outra situación administrativa.4.–Recoñecemento de graos superiores. No segundo semestre do ano 2024, o Concello de Santiago publicará a convocatoria para que aquelas persoas empregadas municipais, incluídas no ámbito de aplicación, que teñan recoñecido o grao II, e cunha antigüidade de 15 anos, poidan solicitar o encadramento no grao III. Dito grao será recoñecido con efectividade do 1 de Xaneiro de 2025 ás persoas empregadas municipais que cumpran os requisitos establecidos en cada caso no Regulamento de avaliación do desempeño e carreira profesional do persoal ao servizo do Concello. Sempre que se cumpran os requisitos de antigüidade no Grupo, Corpo, Subescala ou categoría profesional que se esixan con carácter xeral para poder optar aos novos graos, para os efectos do recoñecemento excepcional dos graos III e IV da carreira horizontal ao persoal que na data de aprobación deste Acordo estea incluído no seu ámbito de aplicación, esixiráselle unha permanencia mínima de tres anos no grao anterior para poder optar ao seguinte. Os servizos prestados en corpos, escalas, ou categorías profesionais correspondentes a grupos de titulación diferentes a aquel no que se clasifican as persoas interesadas, teranse en conta tamén nunha porcentaxe do 70%. DOUS.–Efectos económicos do recoñecemento excepcional dos graos de carreira.1.–Concepto. O persoal municipal que quede encadrado neste sistema excepcional e transitorio, poderá percibir, ao abeiro do establecido no número 4 da Disposición transitoria oitava, da Lei 2/2015, do 19 de abril, do emprego público de Galicia, e no disposto no presente acordo, unha retribución adicional ao complemento de destino ou salarial, segundo o grupo ou subgrupo profesional de pertenza, que remunere a progresión profesional acadada. En todo caso, o aboamento efectivo desta retribución queda condicionado ás efectivas dispoñibilidades orzamentarias de cada exercicio económico, on respecto dos límites aos incrementos de masa salarial establecidos polas correspondentes Leis xerais de orzamentos do Estao así como os establecidos pola normativa vixente en materia de distribución de créditos por conceptos económicos. Esta retribución adicional percibirase en todo caso na situación de servizo activo no correspondente corpo ou escala ou durante o desempeño de postos ou cargos no ámbito do Concello de Santiago de Compostela. O persoal que se encontre na situación de servizos especiais polo desempeño de postos ou cargos no ámbito delimitado no parágrafo anterior percibirá dentro das retribucións do posto ou cargo que desempeñe unha contía equivalente á correspondente á retribución adicional que lle sería aplicable de acordo con esta disposición. Tamén percibirán este complemento os liberados sindicais por acumulación de horas sindicais.2.–Contías e prazos. As contías a percibir por esta retribución adicional ao complemento de destino, serán as indicadas no apartado 10 do réxime ordinario de carreira, para cada grupo ou subgrupo profesional. O pagamento dos ditos complementos farase efectivo, para cada grao, nos seguintes prazos: Grao I.–O pagamento da retribución adicional ao complemento de destino correspondente ao grao I recoñecido, producirase mensualmente de maneira progresiva en tres anualidades, coa distribución que se indica a seguir: Con efectos da data da aprobación, 1/3 da contía do grao I. Con efectos do 1 de xaneiro de 2020, 2/3 da contía do grao I. Con efectos do 1 de xaneiro de 2021, 3/3 da contía do grao I. Grao II.–O pagamento da retribución adicional ao complemento de destino correspondente ao grao II recoñecido, producirase mensualmente de maneira progresiva en tres anualidades, coa distribución que se indica a seguir: Con efectos do 1 de xaneiro de 2022, 1/3 da contía do grao II. Con efectos do 1 de xaneiro de 2023, 2/3 da contía do grao II. Con efectos do 1 de xaneiro de 2024, 3/3 da contía do grao II. A aplicación dos efectos retributivos dos graos III, IV e V, serán obxecto de negociación no ámbito da Mesa Xeral do Concello, no último semestre de 2024. O pagamento correspondente ao recoñecemento dos sucesivos graos de carreira quedan condicionados ás efectivas dispoñibilidades orzamentarias de cada exercicio económico e con respecto dos límites aos incrementos da masa salarial establecidos polas correspondentes Leis Xerais de Orzamentos do Estado así como os impostos pola normativa vixente en materia de distribución de créditos por conceptos económicos. No momento en que se implante definitivamente o sistema de carreira profesional previsto no artigo 77 da LEPG, e o novo sistema retributivo establecido polo e EBEP e desenvolvido pola LEPG, o desenvolvemento profesional acadado e consolidado de acordo co establecido nesta disposición terase en conta para os efectos do recoñecemento definitivo dos graos de carreira e os complementos retributivos correspondentes. TRES.–Criterios xerais de avaliación do réxime transitorio e excepcional de encadramento.1.–Para os efectos da avaliación esixible para o recoñecemento transitorio e excepcional do grao I e II de carreira horizontal, teranse en conta os seguintes criterios de avaliación, incluídos na Orde do 15 de xaneiro de 2019 da Consellería de Facenda da Xunta de Galicia, pola que se publica o Acordo de concertación Formación continuada a) Recibida: asistencia e, de ser o caso, a superación de cursos organizados e impartidos directamente polo Concello de Santiago, Deputacións, pola Escola Galega de Administración Pública, Academia Galega de Seguridade Pública, escolas oficiais de formación do Estado e das restantes comunidades autónomas, e cursos impartidos no marco do Acordo de formación para o emprego das administracións públicas (AFEDAP). A suma de todos os cursos debe consistir nun mínimo de 4 créditos/40 horas. b) Impartida: para os/as empregados/as públicos/as que impartiran os cursos anteditos: 10 horas.  Realización de todos os cursos de doutoramento (sistema anterior ao Real decreto 185/1985) ou do programa de doutoramento ata o nivel de suficiencia investigadora segundo os reais decretos 185/1985 e 778/1998, ou pola obtención do diploma de estudos avanzados (DEA) / Título de doutor / Mester universitario oficial, mester universitario-título propio, experto universitario, especialista universitario.  Publicación de traballos científicos e de investigación relacionados coa administración pública.  Dous anos de funcións de dirección, subdirección ou xefatura de servizo ou xefatura de sección ou postos de nivel equivalente.  Dous anos en situación de excedencia por coidado de fillos e familiares ou nunha situación na que o/a empregado/a Público/A, estando exento de desempeñar as funcións inherentes ao seu nomeamento, desenvolva actividades ou funcións de interese xeral ou público ou de carácter representativo: programas de cooperación internacional, membro do goberno ou órganos de goberno das comunidades autónomas, membro das institucións da Unión Europea ou das organizacións internacionais, cargos electivos de representación política, postos ou cargos directivos en organismos ou entidades instrumentais do sector público, dispensas para a realización de funcións sindicais, participación nos órganos constitucionais ou órganos estatutarios das comunidades autónomas e, en xeral, calquera outra situación similar ás anteriores.  Nomeamento, e participación na totalidade do proceso, como membro dalgún tribunal cualificador de procesos selectivos ou de provisión de postos.  Dous anos de servizos prestados en postos de traballo que polas súas especiais características de illamento, soidade, distancia cos centros de formación ou outros factores debidamente xustificados, amosen dificultades para a realización de actividades formativas. A determinación destes postos será feita pola comisión de seguimento deste acordo, a proposta da administración – Incidencia da promoción interna na carreira horizontal. O persoal que acceda a outro corpo ou escala polo sistema de promoción interna vertical manterá o dereito a percibir o complemento de carreira correspondente aos graos recoñecidos anteriormente nos grupos, corpos, escalas ou especialidades acadados o longo da súa carreira administrativa. Igualmente, recibirá o mesmo tratamento que o persoal deste corpo, escala ou especialidade para os efectos de acceso e progresión na carreira profesional.10.9.–Avaliación do desempeño.10.9.1.–Definición e réxime xurídico.1.–A avaliación do desempeño é o instrumento a través do que se acredita o compromiso do persoal municipal na mellora dos servizos públicos e na consecución dos obxectivos da administración municipal, e mediante o cal se mide e se valora a conduta profesional e o rendemento ou logro dos resultados.2.–O sistema de avaliación do desempeño no Concello de Santiago rexerase por criterios de transparencia, obxectividade, imparcialidade e non discriminación, e aplicaranse sen menoscabo dos dereitos dos/as empregados/as municipais. A avaliación do Desempeño realizarase de forma que non exista diferenza nin discriminación algunha por razón do réxime xurídico dos empregados (funcionarios de carreira e interinos/, laborais fixos, temporais e indefinidos non fixos). 3.–Os procesos de avaliación do desempeño terán como obxectivo adecuar os actuais sistemas retributivos do persoal funcionario e laboral do Concello ao definido no capítulo II do Título VI da lei 2/2015 de emprego público de Galicia nos termos que determine o regulamento que o desenvolva.4.–A Comisión de Seguimento do Acordo, á vista dos resultados das primeiras avaliacións realizadas poderá acordar modificacións no procedemento e nos seus resultados para axustalo a unha mellora no funcionamento dos servizos municipais.5.–Con independencia do sistema xeral de avaliación poderán acordarse procesos específicos en determinados servizos municipais ou grupos profesionais que pola súa singularidade aconsellen un tratamento propio.6.–Os criterios de Avaliación do Desempeño do Concello de Santiago de Compostela, así como os órganos e procesos de xestión e os efectos da avaliación do desempeño na percepción das retribucións complementarias, serán determinados polo Regulamento de carreira profesional e avaliación do desempeño, que deberá aprobar o órgano municipal competente, ao abeiro do establecido no capítulo II do Título VI da lei 2/2015 de emprego público de Galicia, e terán os efectos previstos no artigo 20.5 do EBEP en relación coa esixencia de establecer sistemas obxectivos para a avaliación do desempeño.10.9.2.–Efectos da avaliación do desempeño.1. A Avaliación do Desempeño do persoal municipal terá efectos sobre a percepción da paga anual de produtividade, ou concepto retributivo que a substitúa, ao abeiro do que determine para estes efectos o Regulamento de carreira profesional e avaliación do desempeño.2.–Ademais, a avaliación terase en conta para o desenvolvemento da carreira horizontal, nas condicións e cos requisitos que se establezan regulamentariamente.3.–Os factores a avaliar serán principalmente o traballo realizado e a actitude ou conduta desenvolvida, que comprenderá o cumprimento de obxectivos do departamento, o absentismo e a puntualidade, o comportamento disciplinario, o ter formulado suxestións de mellora aceptadas pola organización e acreditar coñecementos superiores aos esixidos para o posto ou formación académica superior á esixida para o ingreso no mesmo.4. En todo caso, será un criterio básico a participación do persoal municipal en procesos de formación relacionados coas habilidades e coñecementos da súa actividade profesional, así como a superación de probas de aproveitamento dos procesos formativos, cando estes fosen requiridos. CAPÍTULO XII 12.9.3.–Contía do complemento de produtividade para 2019. A partir do ano 2019, os resultados anuais dos procesos de avaliación do desempeño substituirán aos criterios vixentes de determinación das contías dos complementos de produtividade que correspondan a cada empregado/a municipal. Os novos criterios para a determinación das contías individuais anuais que se asignarán a cada empregado/a municipal por este concepto, determinaranse polo Regulamento de carreira profesional e avaliación do desempeño, que deberá aprobar o Pleno da Corporación previa negociación no ámbito da Mesa xeral de negociación do Concello. DISPOSICIÓNS TRANSITORIAS Disposición transitoria segunda. Incremento xeral das retribucións do persoal municipal do Concello para 2019 As retribucións básicas e complementarias do persoal ao servizo do Concello experimentarán para o ano 2019 os incrementos xerais establcidos polo Real Decreto lei 24/2018, de 21 de decembro, polo que se aproban medidas urxentes en materia de retribucións no ámbito do sector público, sen prexuizo das adaptacións que procedan como consecuencia da implantación do réxime transitorio ou definitivo da carreira horizontal e da avaliación ao desempeño, e demáis cláusulas previstas neste acordo. Disposición transitoria oitava. Contía das partidas do capítulo I dos orzamentos do Concello para 2019 As contías para afrontar as distintas medidas de carreira profesional e demais incluídas no presente acordo, serán as que figuran consignadas no capítulo I do orzamento ordinario do Concello de Santiago de Compostela para estas finalidades, complementadas cos fondos adicionais previstos artigo 3, apartado dous do Real Decreto-lei 24/2018, de 21 de decembro, polo que se aproban medidas urxentes en materia de retribucións no ámbito do sector público, a saber: Para os efectos da xestión orzamentaria, as partidas anteriores relacionadas coas distintas modalidades de carreira profesional (carreira horizontal, vertical e promoción interna, e demais medidas) procurarán xestionaranse conxuntamente, tendo en conta os límites derivados da vinculación xurídica das aplicacións orzamentarias implicadas establecida polas bases de execución dos respectivos orzamentos municipais. Todo o antedito sen prexuizo da posibilidade de tramitar as modificacións orzamentarias que, no seu caso, procedan, sempre que non impliquen incremento da contía global e respecten as limitacións previstas pola normativa vixente en materia de distribución de créditos por conceptos económicos. Ao remate do exercicio orzamentario, de producirse remanente de crédito no conxunto das ditas partidas orzamentarias, este incorporarse xunto co posible sobrante do fondo de acción social á partida de avaliación do desempeño.” 2.–Engádese unha nova disposición transitoria novena. Disposición transitoria novena Como consecuencia da modificación do artigo 3.5.1. b), no sentido de incluír os sábados como día de traballo en período festivo, e ante a imposibilidade de facer a compensación en tempo libre de acordo co previsto no artigo 3.5.2. b dos acordos colectivos, nin de proceder á revisión dos complementos específicos para incluír a compensación económica correspondente para o persoal da Policía Local e Servizo de Extinción de Incendios, seguiranse os seguintes criterios de compensación: A compensación polo traballo festivo realizado en sábados, para o persoal da Policía Local e Servizo de Extinción de Incendios, farase efectiva en forma de gratificacións por servizos ordinarios realizados fóra da xornada normal, que en ningún caso poden ser fixas na súa contía nin periódicas na súa percepción, ao abeiro do previsto no artigo 137.2. d) da Lei 2/2015 de emprego público de Galicia. Para estes efectos, os responsables dos ditos servizos emitiran os correspondentes informes mensuais (ou incluirán nos informes sobre servizos extraordinarios realizados fora da xornada normal) nos que farán constar os datos das persoas que teñan realizado traballo ordinario entre as 22 horas do venres e as 22 horas de cada sábado, indicando o grupo e nivel correspondente. A compensación por traballo festivo está suxeta ao cumprimento do establecido no artigo 3.8.3 do presente Acordo, no que ten a ver coa rotación e o reparto equitativo do traballo nos servizos nos que as actividades se desenvolvan en domingos, festivos, horas nocturnas ou en condicións de perigosidade, penosidade ou toxicidade; as xornadas realizadas nas ditas circunstancias deberán ser repartidas equitativamente entre todo o persoal adscrito ao servizo, atendendo ás características específicas de cada posto de traballo. Para os efectos do cálculo do prezo da compensación por cada hora traballada, as contías que corresponden a cada categoría profesional determinanranse de acordo coa seguinte fórmula: (Salar io base + comp. destino ) x 12 ------------------------------------------------------------------------------ x 0,5 Xornada anual da que resultan as seguintes contías adicionais por hora traballada para cada categoría; a prezo do ano 2019, que experimentarán os incrementos que en cada caso recollan as leis de orzamentos do Estado. Policía Local Policía: 4,61 €/hora Oficial: 4,80 €/hora Inspector: 6,07 €/hora Inspector principal: 6,38 €/hora Intendente: 7,00 €/hora Servizo de extinción de incendios: Bombeiro: 3,92 €/hora Cabo: 4,02 €/hora Sarxento: 4,80 €/hora Suboficial: 5,09 €/hora Oficial: 6,38 €/hora As contías indicadas con anterioridade aboaranse aos/ás interesados/as a partir da entrada en vigor da presente modificación, coa publicación o Boletín Oficial da Provincia.” O acordo de modificación dos capítulos III, IV, X, XII, diposición segunda e a nova disposición transitoria novena somete a súa eficacia á condición suspensiva da existencia de crédito axeitado e suficiente para atender os gastos derivados do mesmo. A eficacia do acordo de inclusión da disposición transitoria novena sométese á condición suspensiva da dispoñibilidade do crédito axeitado e suficiente, para atender os gastos derivados do mesmo dentro dos parámetros marcados pola normativa vixente en materia de estabilidade orzamentaria.” Santiago de Compostela, 01 de xullo de 2019. A concelleira-delegada de Persoal (PD XG.24/06/2019) Asdo.: Marta Abal Rodríguez